Rikunarita-ORG/Wikinium huggingface dataset:
# Britanska antarktička teritorija

| Britanski Antarktički TeritorijBritish Antarctic Territory |
| --- |
|
Zastava

Grb

 |
| **Geslo:Research and discovery* (*Otkriće i istraživanje*) |
| **Himna:** ""God Save the King"" |
|  |
| Glavni grad | **Rothera** (glavna baza) 75°00′0″S, 50°00′0″W |
| Službeni jezici | engleski |
| Government |
|  |
| • kralj  | Charles III |
| • Visoki komesar (High Commissioner)  | Tony Crombie |
| • izaslanik komesara  | Michael Richardson |
|  |
| Britanski prekomorski teritoriji |
|  |
| • Osnivanje  | 3. mart 1962. |
|  |
| Površina |
| • Ukupno | 1 700 000 km2 |
| Stanovništvo |
| • Procjena | 50 do 100 / 250 (ljeti) |
| Valuta | Britanska funta (GBP) |
| Vremenska zona | UTC-4 |
| • Ljeti (DST) | UTC-3 |
| Veb-domena | .aq. |

**Britanski Antarktički Teritorij** (engleski: *British Antarctic Territory*, akronim: **BAT**) je jedan od 14 Britanskih prekomorskih teritorija koji se nalazi na području Antarktika.

## Geografija

*Britanski Antarktički Teritorij* leži jugoistočno od Južne Amerike, proteže se od Atlantskog oceana na istoku do Tihog oceana na zapadu. Ima oblik trokuta, najveći dio su oceanske vode, ukupne površine 5 425 000 km², koje se protežu do Antarktika.
Granice teritorija su na sjeveru 60° južne geografske širine, sa juga je to Južni pol, između 20° i 80° meridijana. Unutar tog teritorija osim Antarktika su Južni Orkneyjski i Južni Shetlandski otoci. Ukupna površina kopnene teritorije iznosi 1 700 000 km².

Većina kopnene teritorije na Antarktiku je pod vječnim ledom, to je brdoviti kraj koji se uzdiže od 1 200 m na sjeveru do 2 000 m na jugu.

*Britanskim Antarktičkim Teritorijem* upravlja Visoki komesar sa sjedišem u Stanleyu na Falklandima.

Na teritorijima nema nikakvog stalnog stanovništva, ali po istraživačkim bazama stalno boravi od 50 do 100 i naučnika i tehničara, njihov broj se poveća za antarktičkog ljeta.

Argentini pripada susjedni teritorij između 25° i 74° meridijana, a Čileu između 53° i 90° meridijana.

Istraživalačka baza Rothera na Antarktiku
## Historija

Od 1908. taj teritorij je bio dio Zavisnih teritorija Falklandskih otoka u kojem su pored Falklanda bili i Južna Georgija i otočje Sandwich. Nakon sklapanja Antarktičkog protokola - 1959., koji je stupio na snagu 1961. britanska vlada je i formalno osnovala novu teritorijalnu jedinicu 3. marta 1962.

## Reference

## Vanjske veze

* *British Antarctic Territory* na portalu Encyclopædia Britannica (`en`)
# Britanski Djevičanski otoci

| Britanski Djevičanski Otoci Britanska Devičanska OstrvaBritish Virgin Islands |
| --- |
|
Zastava

Grb

 |
| **Geslo:"Vigilate"*  (latinski) "Budite obazrivi" |
| **Himna:** ""God Save the King"" |
|  |
| Glavni grad | Road Town |
| Službeni jezici | engleski |
| Etničke skupine  | 83,36% Zapadnoafrikanci, 7,28% Britanci, Portugalci, 5,38% melezi, 3,14% Istočnoindijci, 0,84% ostali |
| Vlada | Britanski prekomorski teritoriji |
|  |
| • Državni poglavar  | Charles III |
| •   | David Pearey |
| • Zamjenik guvernera  | Vivian Inez Archibald |
| • Premijer  | Ralph T. O'Neal |
|  |
| Britanska prekomorska teritorija |
|  |
| • izdvajanje  | 1960 |
| • Autonomna teritorija  | 1967 |
|  |
| Površina |
| • Ukupno | 153 km2 (216..) |
| Stanovništvo |
| • Popis iz 2005 | 22.016 |
| • Gustoća | 260 /km2 (68..) |
| BDP (PPP) | procjena za |
| • Per capita | 43.366 $ |
| Valuta | Američki dolar (USD) |
| Vremenska zona | UTC-4 |
| • Ljeti (DST) | UTC-4 (nema) |
| Pozivni broj | +1-284 |
| Veb-domena | .vg |

**Britanski Djevičanski otoci** (engleski *British Virgin Islands*, akronim: **BVI**) su Britanski prekomorski teritorij u Karipskom moru.

To je arhipelag od preko 50 otoka, od kojih su najveći; Tortola, Virgin Gorda, Anegada, Jost Van Dyke, Great Camanoe, Guana Island, Peter Island, Salt Island, Beef Island, Cooper Island, Ginger Island, Norman Island uz brojne druge manje otoke razbacene po Prolazu Sir Francisa Drakea.

Nekoliko otoka se nalazi u privatnom vlasništvu. Necker Island je u vlasništvu Sir Richarda Bransona i sada služi kao eksluzivno odmorište.

Britanski Djevičanski otoci predstavljaju jedno od najprosperitetnijih područja na Karibima. Najveći dio prihoda dolazi od turizma, ali su važne i offshore tvrtke.

## Reference
# Britanska teritorija Indijskog okeana

| Britanski teritorij Indijskog oceanaBritish Indian Ocean Territory |
| --- |
|
Zastava

Grb

 |
| **Geslo:In tutela nostra Limuria* (*Limurija je naš cilj*) |
| **Himna:** ""God Save the King"" |
|  |
| Glavni grad | Dijego Garsija 7°18′0″S, 72°24′0″E |
| Službeni jezici | engleski |
| Government |
|  |
| • kralj  | Charles III |
| • Visoki komesar (High Commissioner)  | Colin Roberts |
| • Administrator  | John McManus |
|  |
| Britanski prekomorski teritoriji |
|  |
| • Osnivanje  | 1965. |
|  |
| Površina |
| • Ukupno | 54,400 km2 |
| Stanovništvo |
| • Procjena | 4 000 |
| • Gustoća | 58.3 /km2 |
| Valuta | Američki dolar (USD) |
| Vremenska zona | UTC+6 |
| Veb-domena | .io |

**Britanski teritorij Indijskog oceana** (engleski *British Indian Ocean Territory*, akronim: **BIOT**) je naziv za šest atola u arhipelagu Chagos u Indijskom oceanu. Sastoji se od 56 pojedinačnih otoka i nalazi se na pola puta od Afrike do Indonezije, oko 6°S, 71°30'E.

Arhipelag je Britanski prekomorski teritorij u kom je Diego Garcia najveći i najjužniji otok koji je zbog svoje strateške lokacije u centralnom Indijskom oceanu postao zajedničkom vojnom bazom Velike Britanije i Sjedinjenih Američkih Država. Ukupna površina Teritorija iznosi 60 km².

## Historija

Arhipelag Chagos otkrio je portugalski pomorac Vasco da Gama početkom 16. vijeka. U 18. vijeku na arhipelag je polagala pravo Francuska, na osnovu vlasništva nad Mauricijusom. Za vrijeme napoleonskih ratova Velika Britanija je iz strateških razloga zauzela Mauricijus, a nakon poraza Napoleona 1814, prisilila Francusku da joj prepusti otoke na osnovu Pariškog mirovnog ugovora. Krajem 19. vijeka Britanci su naselili indijske poljoprivredne radnike za rad na plantažama kopre koje su osnovali na otoku Diego Garcia.

Ujedinjeno Kraljevstvo je 1965. izdvojilo arhipelag Chagos od Mauricijusa, a otoke Aldabra, Farquhar i Desroches izvojila od Sejšela i od tog teritorija napravila *Britanski teritorij Indijskog oceana*. To je napravila da bi mogla napraviti vojnu bazu za svoju i američku vojsku. Arhipelag je formalno postao Britanski prekomorski teritorij 8. novembra 1965. Otoci Aldabra, Farquhar i Desroches vraćeni su Sejšelima 23. juna 1976., kad su Sejšeli dobili nezavisnost.
# Južna Georgia i arhipelag Južni Sandwich

| Južna Georgia i Južni Sendwich OtociSouth Georgia and the South Sandwich Islands |
| --- |
|
Zastava

Grb

 |
| **Geslo:Leo Terram Propriam Protegat"* (*Lav čuva svoju zemlju*) |
| **Himna:** ""God Save the King"" |
|  |
| Glavni grad | **King Edward Point** 54°17′0″S, 36°30′0″W |
| Službeni jezici | engleski |
| Government |
|  |
| • kralj  | Charles III |
| • Visoki komesar (High Commissioner)  | Nigel Haywood |
|  |
| Britanski prekomorski teritoriji |
|  |
| • Osnivanje  | 1985. |
|  |
| Površina |
| • Ukupno | 3 903 km2 |
| Stanovništvo |
| • Procjena | 30 |
| Valuta | Britanska funta (GBP) |
| Vremenska zona | UTC-4 |
| • Ljeti (DST) | UTC-3 |
| Veb-domena | .gs. |

**Južna Georgia i Južni Sendwich Otoci** (engleski: *South Georgia and the South Sandwich Islands*, španjolski: *Islas Georgias y Sandwich del Sur*, akronim: **SGSSI**) su Britanski prekomorski teritoriji u južnom Atlantskom oceanu.

## Historija

Teritorija je formirana godine 1985. izdvajanjem iz Falklanda kome je dotada administrativno pripadala. Sastoji se od otoka Južna Džordžija, koji je najveći u teritoriji, te grupe manjih otoka poznatih kao Južni Sendvič. Na otocima nema domorodačkog stanovništva i jedini žitelji su pripadnici britanskog vojnog garnizona i naučnici Britanske službe za istraživanje Antarktika kojima je baza u glavnom gradu Grytvikenu.

Suverenitet nad Južnom Džordžijom i Južnim Sendvič otocima bio je predmet spora od njihovog otkrića. Argentina je zasada jedina koja otoke smatra svojima i naziva ih *Islas Georgias y Sandwich del Sur*. Argentina je u svrhu potvrde suvereniteta godine 1976. osnovala trajno naselje na Južno Sendvičkim otocima, a nakon tog je okupirala Južnu Georgiju – 1982. što je, zajedno s okupacijom Falklanda, dovelo do Falklandskog rata.
# Server

**Server** ili **poslužitelj** je namjenski računar ili program koji šalje ili prima podatke od jako velikog broja klijenata. Serveri se klasificiraju po namjeni na sljedeće:

* web server
* datotečni server (*file server*)
* server e-pošte
* server za detektiranje štetnog softvera
* posrednički server (*proxy server*).

Razvoj servera omogućio je razvoj aplikacijskog okruženja i puta klijent-server. U ovom okruženju aplikacija je podijeljena na klijent (obično na računaru) koji prikazuje podatke i djelimično ih obrađuje, dok se server koristi kao glavna okosnica obrade i spremanja podataka koje na zahtjev klijenata nudi.

## Web server

Web server je računar na kojem se nalaze web stranice. Kako je pristup svakom računaru određen portovima (ulazima) koji su predstavljeni brojevima, tako je i pristup web serveru određen portom. Port za pristup web serveru je 80. Svaki server ima IP adresu, tako da kada se neka stranica posjećuje, odnosno neki server, zapravo se posjećuje adresa kao 98.34.65.243:80, gdje broj 80 govori da se radi o web serveru.

## Vanjske veze

* SUN serveri ((en))
* IBM serveri ((en))
* HP serveri ((en))
* Dell serveri ((en))
* Motorola Communications serveri Arhivirano 2006-04-13 na Wayback Machine-u ((en))
# Datoteka

**Datoteka** ili **fajl** (engleski: *file*) je strukturirani sastav podataka koji su sadržajno usko povezani i koji se nalaze na internom (npr. hard disku) ili eksternom (npr. DVD) mediju za memorisanje. Podaci memorisani u datotekama opstaju i nakon prestanka rada određenog programa kojem pripadaju i nazivaju se persistentni podaci (engleski: *persistance*, što znači održano, postojano).

## Datotečni sistem (engleski: *filesystem*)

Datoteke se u skoro svim operativnim sistemima održavaju putem filesystem-a. Datotečni sistemi regulišu pristup harddisku, memoriji, mreži i specijalnim datotekama.
Kod većine operativnih sistema, sadržaj jedne datoteke je obično jednodimenzionalni red bajta (engleski: *byte*), dakle cijelih brojeva između 0 i 255. Tek korisnik datoteke ili sam operativni sistem intepretiraju ove brojčane redove kao tekst, program ili sliku.

Datotečni sistem uređuje pored direktorija sa datotekama i gore opisanim sadržajem datoteka i atribute datoteka. Atributima pripadaju tip datoteke, veličina datoteke (broj bajta u datoteci), regulisanje prava za pisanje i čitanje datoteke, datum nastanka, datum zadnjeg pristupa i datum zadnjih promjena datoteke. U zavisnosti od operativnog sistema mogući su i dodatni atributi.

U datotekama primjenjeni znakovi zavise od datotečnog sistema, operativnog sistema i postavljenih jezičkih postavki. Kod UNIX kompatibilnih datoteka u imenu se npr. ne smiju nalaziti znakovi '/' i NUL-znak. Dodatno je dužina imena datoteke ograničena na 255 znakova. Znakovi mogu biti različito kodirani a noviji operativni sistemi podržavaju i unikod.

## Logička i fizička slika datoteka

Datoteke se mogu posmatrati na dva načina. Logička slika (pogledaj logička datoteka) prikazuje datoteku kao redove informacijskih cjelina. U fizičkoj slici datoteka se sastoji iz reda informacionih blokova iste veličine.

## Vrste datoteka

Datoteke se mogu koristiti u različite svrhe kao i bajti iz kojih se sastoje. Po sadržaju razlikuju se slijedeće datoteke:

* Programi (datoteke koje mogu izvršiti razne funkcije)
	+ programi pisani u mašinskim jezicima
	+ programi pisani i jezicima različitih skripti (npr. rexx)
* Datoteke (sadrže informacije i služe za prikaz/očuvanje istih)
	+ programski kod (tekst)
	+ tekstualne datoteke
	+ muzičke datoteke (npr. WAV, MIDI, MP3)
	+ grafičke datoteke
	+ baze podataka
* Direktoriji
* Specijalne datoteke (pseudo-datoteke)
	+ datoteke za različite hardverske komponente
	+ Procesne informacije

**Mogućnosti za markiranje tipa datoteke: Markiranje putem operativnog sistema (npr. program ili tekstualna datoteka)
* Markiranje putem imena datoteke (npr. .doc na kraju imena)
* Markiranje unutar datoteke (npr. <?xml version="1.0" na početku)
* Memorisanje u određenim direktorijima

## Prikaz datoteka pomoću simbola

U grafičkim programima za prikaz strukture direktorija i postojećih datoteka kao što su Finder, Explorer ili Commander datoteke su prikazane kao liste ili simboli u određenom direktoriju.

## Povezano

* ASCII datoteka
* Formati datoteka
* Logička datoteka
* Hexdump
# .ba

|  |
| --- |
| **.ba** |
|  |
| **Uveden** | 1996
 |
| **Tip NID-a** | Najviši Internet domen državnih kodova
 |
| **Status** | Aktivan
 |
| **Registracija** | *Univerzitetski telinformatički centar* |
| **Sponzorska organizacija** | *Univerzitetski telinformatički centar* |
| **Namenjena upotreba** | Entiteti povezani sa Bosnom i Hercegovinom
 |
| **Stvarna upotreba** | Prilično popularan u Bosni i Hercegovini
 |
| **Ograničenja registracije** | Mora da ima administrativni kontakt u Bosni i Hercegovini
 |
| **Struktura** | Registracije su direktno na drugom nivou, ili na trećem nivou ispod neke drugostepene oznake
 |
| **Dokumenti** | Regulacije
 |
| **Politika rasprave** |  |
| **Vebsajt** | NIC.BA
 |

**.ba** je najviši Internet domen državnih kodova (ccTLD) za Bosnu i Hercegovinu. Administriran je od strane *Univerzitetskog telinformatičkog centra*.

## Vanjske veze

* IANA informacije o .ba domenu Arhivirano 2008-05-16 na Wayback Machine-u

|  |
| --- |
| **Najviši Internet domeni državnih kodova** |
| **Aktivni:**  .ac  .ad  .ae  .af  .ag  .ai  .al  .am  .an  .ao  .aq  .ar  .as  .at  .au  .aw  .ax  .az  .ba  .bb  .bd  .be  .bf  .bg  .bh  .bi  .bj  .bm  .bn  .bo  .br  .bs  .bt  .bw  .by  .bz  .ca  .cc  .cd  .cf  .cg  .ch  .ci  .ck  .cl  .cm  .cn  .co  .cr  .cu  .cv  .cx  .cy  .cz  .de  .dj  .dk  .dm  .do  .dz  .ec  .ee  .eg  .er  .es  .et  .eu  .fi  .fj  .fk  .fm  .fo  .fr  .ga  .gd  .ge  .gf  .gg  .gh  .gi  .gl  .gm  .gn  .gp  .gq  .gr  .gs  .gt  .gu  .gw  .gy  .hk  .hm  .hn  .hr  .ht  .hu  .id  .ie  .il  .im  .in  .io  .iq  .ir  .is  .it  .je  .jm  .jo  .jp  .ke  .kg  .kh  .ki  .km  .kn  .kp  .kr  .kw  .ky  .kz  .la  .lb  .lc  .li  .lk  .lr  .ls  .lt  .lu  .lv  .ly  .ma  .mc  .me  .md  .mg  .mh  .mk  .ml  .mm  .mn  .mo  .mp  .mq  .mr  .ms  .mt  .mu  .mv  .mw  .mx  .my  .mz  .na  .nc  .ne  .nf  .ng  .ni  .nl  .no  .np  .nr  .nu  .nz  .om  .pa  .pe  .pf  .pg  .ph  .pk  .pl  .pn  .pr  .ps  .pt  .pw  .py  .qa  .re  .ro  .rs  .ru  .rw  .sa  .sb  .sc  .sd  .se  .sg  .sh  .si  .sk  .sl  .sm  .sn  .sr  .st  .sv  .sy  .sz  .tc  .td  .tf  .tg  .th  .tj  .tk  .tl  .tm  .tn  .to  .tr  .tt  .tv  .tw  .tz  .ua  .ug  .uk  .us  .uy  .uz  .va  .vc  .ve  .vg  .vi  .vn  .vu  .wf  .ws  .ye  .za  .zm  .zw
 |
| **Rezervisani/nedodeljeni:** .ax  .cs  .eh  .kp       **Dodeljeni/neiskorišćeni:** .bv  .gb  .sj  .so  .um **Započeti/u tranziciji:**  .eu  .tl  .tp       **Obrisani/zastareli:** .bu  .cs  .dd  .yu  .zr
 |
# Umjetnički periodi

**Umjetnički period** u svom najširem značenju označava fazu u radu/karijeri, odnosno razvoju nekog umjetnika, grupe umjetnika, umjetničkog pokreta ili civilizacije kojoj ti umjetnici pripadaju.

Dolje je naveden popis umjetničkih perioda karakterističnih za zapadnu kulturu.

## Umjetnička razdoblja, stilovi i pravci zapadne umjetnosti

* Paleolitska umjetnost - 30 000. pne. - 6 000. pne.
* Neolitska umjetnost - 6 000. pne. - 7. vijek pne.
* Mesopotamija - 3500. pne. - 4. vijek pne.
* Umjetnost drevnog Egipta - 3100. pne. - 31. pne.
* Umjetnost drevne Grčke - 9. pne. - 1. vijek
* Umjetnost starog Rima - 7. vijek pne. - 5. vijeka.
* Bizantska umjetnost - 6. - 15. vijeka.
* Predromanika - 6. - 10. vijeka.
* Romanika - 11. i 12. vijek.
* Gotika - 13. i 14. vijek.
* Renesansa - 15. i 16. vijek.
* Barok - 17. i 18. vijek.
* Rokoko - druga polovina 18. vijeka.
* Klasicizam - kraj 18. i početak 19. vijeka.
* Romantizam - 19. vijek.
* Realizam - od kraja 19. vijeka.
* Historicizam
* Impresionizam - od 1863. god. do I. svjetskog rata.
* Postimpresionizam - kraj 19. vijeka i početak 20. vijeka.
* Simbolizam - kraj 19. vijeka i početak 20. vijeka.
* Art Nouveau - kraj 19. vijeka i početak 20. vijeka.
* Pointilizam - kraj 19. vijeka i početak 20. vijeka.
* Fovizam - od 1905. do I svjetskog rata.
* Ekspresionizam - od 1905. do II svjetskog rata.
* Naiva
* Kubizam - od 1907. do II svjetskog rata.
* Orfizam
* Apstraktna umjetnost
* Suprematizam
* De Stijl
* Konstruktivizam
* Futurizam
* Dadaizam
* Metafizam
* Nadrealizam
* Apstraktni ekspresionizam
* Kinetička umjetnost
* Pop art
* Op art
* Neo-realizam
* Minimalizam
* Tašizam
* Informel
* Konceptualna umjetnost
* Land art
* Postmoderna

## Ostali umjetnički pravci i periodi

* Afrička umjetnost
* Aboridžinska umjetnost
* Azijska umjetnost
* Budistička umjetnost
* Konfucijanska umjetnost
* Koptska umjetnost
* Hinduska umjetnost
* Islamska umjetnost
* Pretkolumbovska umjetnost
# Flamanci

| Flamanci Vlamingen |
| --- |
| Flag Belgium flanders.svg
 |
| Ukupna populacija:
 | cca. 9 miliona
 |
| Populacija:
 | Belgija, Francuska, Nizozemska, SAD, Kanada, DR Kongo
 |
| Jezik:
 | nizozemski
 |
| Religija:
 | dominira rimokatolicizam
 |
| Etnička grupa:
 | Germani
 |

**Flamanci** ili **Flandrijci**, je izraz koji se koristi za germansku etničku grupu kojoj je postojbina zapadni dio današnje Belgije, odnosno regija zvana Flandrija.

Flamanci su po svom porijeklu srodni Nizozemcima - odnosno potječu od germanskih plemena koja su se na sjeverozapad Evrope doselila između 4. i 6. vijeka, za vrijeme Velike seobe naroda. Flamanci s Nizozemcima osim porijekla dijele i nizozemski jezik, a Flandrija se dan-danas smatra dijelom šire nizozemske regije.

Za razvoj flamanske nacionalne svijesti je veliku važnost imala činjenica da su se u njoj u srednjem vijeku razvili bogati gradovi čija se ekonomija temeljila na počecima industrije. Pokušaj francuskih kraljeva da pokore te gradove je suzbijen u legendarnoj bitci kod Courtraija 11.7. 1302. u kojoj je gradska i seoska milicija potukla francuske vitezove. Flamanci su tako uspjeli očuvati svoj politički i kulturni identitet.

Drugi najvažniji događaj za razvoj Flamanaca kao posebne nacije bila je reformacija u Nizozemskoj te dugogodišnji rat u kojem je južni dio - uključujući Flandriju - ostao pod vlašću katoličkih habsburških vladara. Zbog toga je Flandrija postala katoličkom zemljom i započela drukčiji kulturni razvoj od svojih sjevernih protestantskih susjeda.

Nakon kraćeg perioda pod nizozemskom vlašću, belgijska revolucija je Flandriju dovela u okrilje nove belgijske države, kojom su, zahvaljujući industrijskoj revoluciji na istoku, dugo vremena dominirali frankofoni Valonci. Siromašenje zapada Belgije na račun istoka je dovelo do snažne ekonomske emigracije Flamanaca koja je potrajala sve do prvog svjetkog rata.

Flamanci su se u novoj državi dugo vremena osjećali zapostavljenima, pa je to dovelo do pokreta za autonomiju i nezavisnost. Ta nastojanja su nakon drugog svjetskog rata doveli do federalizacije Belgije, odnosno pokušaja da se Flamancima i Valoncima institucionalno izjednači politički položaj. Usprkos tome, u Flandriji je flamanski nacionalizam još uvijek jak, te se uz zahtjeve za nezavisnost odražava i u zahtjevu za ujedinjenje s Nizozemskom. Najpoznatiji predstavnik tog pokreta je ekstremno desna stranka *Vlaams Belang* koja je u posljednje vrijeme najjača među svim političkim strankama Flandrije.
# Muzičar

**Kontrabasista**, muzičar-instrumentalista.
Reč **muzičar** (fr. *musicien*, engleski: *musician*) ili **glazbenik** ima veoma široko značenje obzirom da je muzika kao umetnost veoma prostrano područje. Samim tim i muzičare svrstavamo u mnoge kategorije i potkategorije, zavisno od oblasti kojom se ko u muzici bavi.

Kako se muzika deli na zabavnu, džez, klasičnu, narodnu, automatski se i muzičari dele na *zabavne*, *jazz*, *narodne*, *klasičare* i dr.

Redovno muzičko obrazovanje se stiče u osnovnoj muzičkoj, srednjoj muzičkoj školi i na muzičkoj akademiji. Samim tim, zavisno od muzičkog obrazovanja, muzičar može biti *školovan* i *neškolovan*, tj. *samouk*. Zavisno od pristupa muzici, muzičar može biti *amater* ili *profesionalac*.

**Muzičar** ili **glazbenik** u najširem smislu označava svaku osobu koja se bavi muzikom, bilo da je stvara, izvodi, predaje, aranžira ili uređuje. Za vrhunske muzičare kažemo da su vrhunskiumetnici.

Muzičar može biti:

* *Instrumentalista*. To je osoba koja svira neki muzički instrument. Podela muzičara-instrumentalista vrši se prema:

1. kategoriji instrumenta koji svira (ako svira gudački instrument, automatski spada u *gudače*, ako svira duvački instrument, kažemo da je *duvač*, ako svira instrument sa klavijaturama, kažemo da je *klavijaturista* i td.) i
2. nazivu instrumenta koji svira (muzičar koji svira violinu, zove se *violinista*, muzičar koji svira violončelo, zove se *violončelista*, muzičar koji svira klarinet, zove se *klarinetista*, ako svira bubnjeve, *bubnjar* i td.).
Ako muzičar svira sam, naziva se *solista*, dok muzičar koji svira u nekom orkestru, zove se *orkestarski muzičar*. Zavisno od orkestra u kojem svira, muzičari se dele na *kamerne*, *revijske*, *vojne*, *filharmone* i *opreske*.

* *Pevač*. On koristi sopstveni glas. Ako peva u horu, za njega kažemo da je *horski pevač*.
* *Kompozitor*. To je osoba koja stvara muziku.
* *Dirigent*. To je osoba koja diriguje, vodi neki muzički sastav (hor, orkestar...).
* *Aranžer*. To je osoba koja piše aranžmane za muzičke sastave.
* *Kantautor*. To je osoba koja stvara zabavne muzičke kompozicije - pesme, koje sam izvodi.
* *Muzikolog*. To je osoba koja izučava muzičko-teorijske discipline (muzički teoretičar, estetičar, istoričar, sociolog muzike...).
* *Muzički pedagog*. To je muzički obrazovana osoba koja obučava, tj. predaje neki muzički predmet (solfeđo, teorija muzike, istorija muzike, folklor, harmonija, muzički oblici, neki instrument i td).
* *Muzički urednik*. To je osoba koja uređuje muziku za potrebe radija, televizije ili neke muzičke kuće.

## Reference

## Vanjske veze